Zoar (Ziegel) Effengeelisch Ludderisch Karrich 
Pennsilfaanisch Deitsch Gottesdienscht 
Der Vazeht Abrill’ 

Es Yaahr Zwee Dausend Neinzeh 
Am halwer Drei Nummidaags 


*Beweist as die Gemee schteht (Please stand if able) 


Vorschpiel 
Inchlich Lichder aaschtecke 


Willkumm - der Eugene Wolfe 
*Fs Aafangs Lied (opening hymn) Bring Sie Rei 


1.Harrich! der Schofhieder ruft nau, 
Draus uff em Land so dunkel un drieb, 
Ruft all die Schof as verlore sin, 

Weit vun em Schofhieder sei Hof. 


CHORUS: 

Bring sie rei, bring sie rei, 

Bring sie rei vun em Sinde-feld; 
Bring sie rei, bring sie rei, 

Bring die gleene Schof zum Yesus. 


2.Wer helft den Schofhieder so gut, 

Findt ihm die Schof un dreibt sie rei; 

Wer bringt die gleene Schof zum Hof, 

Doh sin sie rei, vun aus der Kel. CHORUS 


3. Weit draus sin deel, un ganz allee, 

Draus uff em Barig, wild un hooch; 

Harrich! Der Meeschter schwetzt zu dir, 

“Geh, finn mei Scof, hol sie zu mir.” CHORUS 


* Aafangswadde (Invocation): 


In Naame vum Gott unser Vadder, un vum Soh Yesus 


Grischdus, un vum Heiliche Geischt. 
ALL: AMEN 
*Fs Bekenntnis un die Vergewwing 


P Almechticher Gott, zu dir iss alle Hatz uff, du weescht alles as 
mir gern hedde. Un nix iss zu dir verschteckelt. Butz die Gedanke 
in unsere Hatze bei die unnerschittliche Weege as der Heilich 
Geischt uns weist, as mir dich zum beschde Lewe kenne un dei 
heilich Naame waert vergreesere, darrich Yesus Grischdus, unser 
Harr. 


ALL: AMEN 


P Wann mir saage as mir ken Sinde hedde, beliege mir uns 
selwert, un die Waahret is net in uns. Awwer wann mir unser 
Sinde bekenne, Gott, wu gedrei un richtich iss, dutt unsere Sinde 
vergewwe un butzt uns vun all unrechtichkeit. 


P Unser liewer Gott; 


ALL: Mir bekehre un bekenne as mir in Sinde schtecke un kenne 
uns net selwert frei mache. Mir hen g’sinned geeich dich in 
Gedanke, Wadde, un Arewett, bei was mir geduh hen un bei was 
mir net faddich gemacht hen. Mir hen dich net geliebt mit unserm 
ganze Hartze, mir hen unsere Nochbere net geliebt wie uns selwert. 
Fer die Ursach vun deim Soh, Yesus Grischdus, weiss uns dei 
barmhatzichkeit. Vergeb uns, mach uns nei, un fiehr uns, as mir 
blessier in dei Weege hen, un laafe in dei Weege, zum Ehr vun dei 
heiliche Naame. 


Lieder — Die Schwadore Schalle 


Loss Friede Sei Uff Erd 
En Neier Naame 


Die Schrift — die Wynanne Demler, Leesern 
Philipper 2: 5-11 


5. Seid bsunne mit die gleichlich Meind as in Yesus Grischdus 
waar, 

6. Dihr wu die vollschtendlich Nadur ghatte hot vun Gott, un hot 
sich net eigedenkt as en Rawwer fer Gott gleich sei. 

7. Awwer er hot sich leer gemacht, hot die Nadur vun en Gnecht 
aagnumme un iss in die gleichnis vun en Mensch gemacht warre. 
8. Er hot sich gfunne wie en Mensch hot sich diemiedich gemacht, 
un hot Gott gharricht bis an der Dod. Un sell waar der Dod uff em 
Greitz. 

9. Fer sell hot Gott ihn hooch uffghowwe, un hot ihm der Naame 
gewwe wu owwich alle Naame iss, 

10. So as am Naame vun Yesus alle Gnie sich biege soll, im 
Himmel, uff die Erd un unnich die Erd. 

11. Un alle Zung soll bekenne as Yesus Grischdus der Harr iss, zu 
die Harrlichkeit vun Gott der Vadder. 


Mattheus 21: 1-11 


1.Wu sie neegscht an Yerusalem kumme sin zu Bethphage am 
Eelbarrick hot Yesus zwee vun sei Yinger naus gschickt. 

2. Un hot zu ihne gsaat , “Geht nei in die Schtadt vanne eich un 
graad datt finnt dihr en Esel aagebunne as en Hutchli bei sich hot. 
Macht sie loss un bringt sie zu mir. 

3. Wann ennich ebber ebbes saagt zu eich, saagt ihm, ‘Der Harr 
brauch die,’ un noh schickt er sie graad.” 

4. Des hot Blatz genumme fer vollfille was gsaat waar beim 
Brofeet wu er gsaat hot, 

5. “Saagt die Dochder vun Zion, ‘Guck mol, dei Keenich iss zu dir 
am kumme. Er iss demiedich un iss uff en Esel am reide, sell iss, 
en Hutchli aus en Esel.’” 

6. Die Yinger sin gange un hen geduh wie Yesus gsaat hot zu ihne. 
7. Sie hen der Esel un es Hutschli gebrocht, hen ihre Gleeder uff 
sie gelegt, un er hot sich druff ghockt. 

8. Viel Leit hen vun ihre Gleeder uff der Weg gelegt, un annere 
hen Nescht abghackt vun die Beem un hen sie uff der Weg 
gschtraet. 


9. Un die Leit wu vanne ihm haer sin un die wu hinnich ihm nooch 
kumme sin hen gegrische, “Hosanna zum Suh Dawfits! Gelobt iss 
daer wu kummt im Naame vum Harr! Hosanna im Heeschtde!” 
10.Un wu er in Yerusalem neikumme iss, waar die ganz Schtadt 
uffgschtarrt un hen gsaat, “Waer iss des?” 

11.Un die Leit hen gsaat, “Des iss Yesus der Brofeet vun Nazareth 
in Galileye.” 


Lukas 23: 1-7 


1.Noh iss die ganz Drubb uffgschtanne un hen ihn vanne der 
Pilatus gebrocht. 

2.Datt hen sie aagfange ihn verschuldiche un hen gsaat, “Mir hen 
daer Mann gfange unser Leit am verfiehre, un er hot uns verbodde 
fer Taxe zum Kaiser bezaahle, un saagt er selwert iss Grischdus, en 
Keenich.” 

3.Der Pilatus hot ihn noh gfroogt, “Bischt du der Keenich vun die 
Yudde?” Er hot noh gsaat, “Du hoscht so gsaat.” 

4.Der Pilatus hot noh gsaat zu die Hoche-Prieschder un die drubb 
Leit, “ich finn nix letz mit dem Mann.” 

5.Awwer sie hen net uffgewwe, un hen gsaat, “Er schtarrt die Leit 
uff, un iss sie am lanne iwwerallich darrich Yudeye, un vun 
Galileye bis doh haer.” 

6.Wu der Pilatus des gheert hot, hot er gfroogt eb der Mann en 
Galileye iss. 

7.Un wu er ausgfunne hot as er im Herodes sei Gegend gheert, hot 
er ihn niwwer gschickt zum Herodes. Der Herodes waar selwert in 
Yerusalem an selli Zeit. 


Lieder — Die Schwadore Schalle 
Doh Fiehr Er Mich 
Im Gaarde 


Bleib Du Bei Mir 


Die Breddich — der Donald Breininger 


*Es Zwett Lied -Yesus Ich Leb Zu Dir 


1.Yesus ich leeb zu dir, 

Des liebscht un bescht bischt du, 
Mei Leewe dir, Dei Leewe mir, 
In deinre Lieb iss mei Ruh. 


2.Yesus, ich schtarb zu dir, 
Wann endlich kummt mei Zeit; 
Zu schtarwe dir iss Leewe mir, 
In meinre Ewichkeit. 


3.Doch, Leewe odder Dod, 
Ich wees net’s bescht zu duh; 
Zu leewe dir, iss Friedde mir, 
Der Dod bringt ewichi Ruh. 


4.Leewe odder schtarwe Harr, 
Ich froog yuscht dei zu sei; 
Mei Leewe dir, dei Leewe mir, 
Macht Himmel immer mei. 


*Die Apostolische Glaabenbekenntniss 


All: Ich glaab an Gott, der Vadder Allmechtich, daer wu 
Himmel un Erd gemacht hot. Un an Yesus Grischdus, sei 
eensichder Soh, unser Harr, Er waar aagfange bei de grefta vum 
Heiliche Geischt, gebore vun de yungfraa Maria; gepeinicht unnich 
em Pontius Pilatus, gegreitzt, g’schtarewe un waar vergraawe; 
nunnergange zu de Hell, am dritte Daag widder uffgschtanne vum 
Dode; nuffgange zum Himmel, hockt uff em rechte Hand vum 
Gott, der Allmechticher Vadder. Er kummt widder as en Richter 
vun de lewendiche un die Dote. Ich glaab an der Heilich Geischt, 
die Heilich Grischtlich Karrich, es Nachtmahl vun de Heiliche, 
vergebnes vun Sinde, es uffschtehes vun die Dode, un en ewichs 
Lewe. Aamen. 


Es Opfergelt — Es Lied — Majestat 
*Gebeet — 


Gnaadliche Himmlisher Vadder, mir gewwe dir dank fer die 
Gelegeheit as mir wennich zurick gewwe kenne vun des as du uns 
gewwe hoscht. Du hoscht uns barmhatzich gsegent. Mir dunne 
des Gottesdienscht un uns selwert zu dir heit gewwe, mit dem as 
du uns erleest hoscht vun unser Sinde. Mir froge nau as du des 
Opfer nemme duscht, un as es dei Lieb weisse dutt un as du dich 
bekimmere duscht mit annere Leit as du uns liewe duscht un 
achtgewwe duscht uff uns. Des dunne mir Bede im Naame vun 
Yesus. Aamen. 


*Em Harr Sei Gebeet 


All: Unser Vadder im Himmel, maag Dei Naame 
heilich sei. Dei Reich soll kumme. Dei Wille soll geduh warre uff 
der Erd, graad wie im Himmel. Unser daeglich Brot geb uns heit. 
Un vergeb uns unsere Schulde, so wie mir annere ihre Schulde 
vergewwe. Un fiehr uns net in Versuchung, awwer erlees uns vun 
Iwwel. Deins iss es Reich, un die Graft un die Hallichkeit in 
ewichkeit. Aamen. 


* Der Sege: Liewer Gott im Himmel drin, Loss uns Deitsche was 
mir sin, Un erhalt uns alle Zeit, unser Deitschi frehlichkeit, Loss 
uns Deitsche was mir sin. 


*Fs Schlusslied O, Hett Ich Yuscht En Dausend Zung 


1.0, hett ich yuscht en dausend Zung 
Zu singe zu meim Harr 

Wie gross un gut er iss zu mir 

Zu die ganze grischtlich Scharr. 


2.Yesus, du kummscht un machscht uns frei 
Vun alle unsre Sind; 

Kannscht mache as die Laahme gehn 

Un sehne duhn die Blind. 


3.Er kummt mit Macht un losst uns loss, 
Vun unsre dunkel Nacht, 

Der Doder holt er vun seim Graab 

Des Mensche Hatz, es lacht. 


4.Em Harr sei Watt iss immer waahr 
Un schteht uns immer bei. 

Sei Blut macht Mensche widder gut 
Waer wett en Grischt net sei? 


5. Saag yuscht zu uns: “Ich bleib bei eich: 


Verlosst eich yuscht datt druff. 
Ich hab eich all en Blatz gebaut 
Dihr kummt zum Himmel nuff.” 


6. Dann waarde mir bis sellre Zeit, 
Mit frehlich Lieb un Geischt, 

Un helfe nanner leewe doh 

Bis es Englehann dann greischt. 


Iwwergsetzt beim Parre Larry M. Neff 


Noochschpiel 
KINN 


Denkyaa zum Donald Breininger for breddiche un zum Hans 


Gartner fer die Ariyel schpiele. 


Dihr seid all eigelaade fer iwwer die Schtross ins Sundaagschul 
Gebei geh fer eppes esse, drinke, un schwetze. 


Everyone is invited to come across the street to The Center for 


light refreshments and fellowship. 


Noch ebbes: 


Gottesdinscht ans Wenger Gmeehaus der 8t September 2019, 2:30 
nummidaags. 


Gottesdinscht an Belleman’s Karrich, Mohrsville, PA, der 28scht 
September 2019, 2:30 nummidaags. 


Gottsdinscht an Weisenberg Ludderisch Karrich, New Tripoli, PA, 
der 3t November 2019, 2:30 nummidaags. 


Dihr seid all eigelaade un wilkumm. 


